DAGSTUKKIES UIT DIE BYBEL: MEMORISEER DIE SKRIF - Dagstukkie
'Hou hierdie wetboek altyd by jou. Dink dag en nag daaroor na sodat jy alles kan doen wat daarin geskryf is. Jy sal dan sukses behaal op jou pad. Jy sal voorspoedig wees' (Josua 1:8).
Die uitdaging is dat ons vandag verskeie Bybelvertalings het asook Bybels in elektroniese toestelle, dit het dit al hoe moeiliker gemaak om teksverse te memoriseer. Jy kan baie maklik en vinnig verse in verskillende vertalings soek en opspoor, deur die druk van 'n knoppie. Maar dit moenie die plek of die belangrikheid van memorisering van Skrifgedeeltes, as deel van jou persoonlike geestelike groei, inneem nie.
Deur die Skrif te memoriseer, oefen jy jou gemoed om die Woord van God te bewaar. Jou gemoed is die deur na jou gees (2 Korintiërs 4:4). Die Woord van God moet in jou bewussyn wees om resultate in jou lewe te lewer. As dit in jou bewussyn is, sal dit in jou mond wees en die Woord in jou mond is 'n skeppende krag.
Terwyl jy jou Bybel lees, moet jy treffende verse uitkies en dit herhaaldelik uit jou hart opsê. Dit is die begin van oordenking en hoe meer jy dit doen, hoe meer sal die Woord in jou gees die oorhand kry.
Stel vir jou die doelwit om 'n vers per dag te memoriseer en meet jou vordering daarin. Jy sal verbaas wees oor die impak van die Woord in jou lewe.
Die Woord van God werk kragtig in my, heers op alle terreine van my lewe en maak my in alle opsigte uitstekend. Soos ek die Woord bepeins, kan almal my vordering sien! Ek wandel in oorwinning, gaan van sukses tot sukses en heers en regeer oor omstandighede, in Jesus se Naam. Amen.